Schötz
Schööz (amtlech Schötz) esch e politischi Gmeind im Wahlkreis Willisou im Kanton Lozärn, Schwiiz.

Geografi 
Schööz liid in ere Ebeni am Weschtrand vom Wauwilermoos zwzösche dr Luutere im Weschte ond dr Wigger im Oschte. Zue dr Gmeind ghöre ou na d Wiiler Hostris (504–506 m ü.M.), Hinter Buttenberg (585 m ü.M.), Unterer Wellberg (493–498 m ü.M.), Gläng (501–504 m ü.M.) ond alli Wiiler vo Ohmstau. Vo dr Gmeindsflechi send 68,9 % Landwirtschaftlechi Flechi, 20,4 % Waud, 9,1 % Sidligsflechi ond 1,5 % süschtigi Flechi. Nachbergmeinde vo Schööz send Äbersecke, Auberswiu, Egouzwiu, Ettiswiu, Gättnou, Nebike ond Wauwu.

Gschicht 
Schööz esch zom erschte Mau gnamsed worde im Jahr 1173 aus Scotis.

Per 1. Jänner 2013 hät Schööz mit dr damalige Nachbergmeind Ohmstau fusioniert.

Bevölkerig 
Quälle: Bundesamt für Statistik 2005

Dr Uusländeraateil esch 2010 bi 14,7 % gläge.

Religion 
81 % vo dr Iiwooner vo Schööz send im Jahr 2000 römisch-katholisch gsii (Ohmstal 78,5 %), 7,3 % evangelisch-reformiert (Ohmstal 14,5 %).

Politik 
Bi dr Nationauraatswahle 2015 hät s das Ergebnis gää: BDP 0,8 %, CVP 33,4 %, FDP 16,8 %, GLP 3,1 %, GP 2,5%, SP 5,5 %, SVP 34,5 %, Süschtigi 3,4 %.

D Gmeindspräsidentin vo Schööz esch d Regula Lötscher-Walthert (CVP). (Stand Januar 2020)

Wirtschaft 
D Arbetslosigkeit esch z Schööz im Jahr 2011 bi 2,6 % gläge.

Sprach ond Dialäkt 
Bi dr Volkszellig 2000 hend vo dr 3769 Iiwohner 91,7 % Dütsch aus Houptsprach aagää, 0,4 % Französisch, 0,6 % Italienisch ond 7,6 % anderi Sprache.

Z Schööz redt me s hochalemannisch Lozärntütsch.

Weblink 

 www.schoetz.ch

Fuessnote 

Ort (Kanton Lozärn)